《樊樊山先生赐题双修阁近作诗片七律一首谨次元韵赋谢》
清代·张元默

吐握常开北海尊，三吴士女昔沾恩。探骊艺苑传仙笔，化鹤桑田忆梦痕。

汲古曾稽中垒传，学诗欲叩鲁班门。前人牙慧休重拾，手泽长真十卷存。

作者简介：张元默，字蕙芳，常熟人。昭文光绪甲午进士、改庶吉士、吏部主事孙雄侧室。有《双修阁诗存》。